**ELŐTERJESZTÉS**

**Veszprém Megyei Jogú Város Önkormányzata Közgyűlése**

**Közjóléti Bizottságának**

**2024. szeptember 16-i**

**ülésére**

**Tárgy:** Döntés a Veszprémi Bölcsődei és Egészségügyi Alapellátási Integrált Intézmény szakmai programjának, szervezeti és működési szabályzatának módosításáról

**Előterjesztő:** Halmay Gábor, a Közjóléti Bizottságelnöke

**Az előterjesztés előkészítésében részt vett:** Lehoczki Monika irodavezető

Mészáros Éva csoportvezető

Varga Anikó intézményvezető

A döntés meghozatala **egyszerű** többséget igényel.

**Az előterjesztés törvényességi felülvizsgálatát végezte:**

Madarászné dr. Ifju Bernadett

csoportvezető

**Tisztelt Bizottság!**

A gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés d) pontja értelmében a személyes gondoskodást nyújtó gyermekjóléti szolgáltató tevékenységet ellátó intézmény állami fenntartója jóváhagyja az intézmény szervezeti és működési szabályzatát, szakmai programját.

Veszprém Megyei Jogú Város Önkormányzata Közgyűlésének az Önkormányzat Szervezeti és Működési Szabályzatáról szóló 39/2014. (X. 31.)önkormányzati rendelet 6. § 1. pontja alapján a Közjóléti Bizottság átruházott hatáskörben eljárva jóváhagyja a gyermekjóléti intézmény szakmai programját, szervezeti és működési szabályzatát.

A Veszprémi Bölcsődei és Egészségügyi Alapellátási Integrált Intézmény (a továbbiakban: Intézmény) vezetője, Varga Anikó 2024. július 22-én kezdeményezte az intézmény szakmai programjának, szervezeti és működési szabályzatának módosítását.

A Közjóléti Bizottság legutóbb az Intézmény szakmai programját 2022. január 17-i ülésén a 4/2022. (I. 17.) határozattal, a szervezeti és működési szabályzatát 2023. szeptember 18-i ülésén a 139/2023. (IX. 18.) határozattal módosította.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet (a továbbiakban: NM rendelet) 1. melléklet 2.1. pontja alapján 2020 óta nem kötelező a bölcsődében havi 4 órában gyermekorvost foglalkoztatni. A jelenleg foglalkoztatott házi gyermekorvosok megbízatása 2024. június 30. napjával lejárt, a továbbiakban leterheltségükre és életkorukra tekintettel nem kívánják vállalni a feladatot.

A körzeti házi gyermekorvosok, a területi védőnők, illetve a kisgyermeknevelők nyomon követik a bölcsődés gyermekek fejlődését. Egészségügyi probléma vagy fejlődésbeli elmaradás esetén biztosított az együttműködés az egészségügyi és a gyermekjóléti szakemberek között. Az Intézmény egészségügyi szakmai vezetője, dr. Soós Hajnalka gyakorló orvos (csecsemő- és gyermekgyógyász, endokrinológus) szakmailag segíti, támogatja az Intézményt a bölcsődés gyermekek gondozása, nevelése, egészséges fejlődésének biztosítása érdekében.

Az Intézmény szakmai programja nevesítette a bölcsődei orvosokat, mely rendelkezések törlésre kerültek.

Az Intézmény szakmai programjának az NM rendelet 4/A. §-a alapján tartalmaznia kell:

1. a szolgáltató, intézmény nevét, székhelyét, telephelyét,
2. az ellátandó célcsoport és az ellátandó terület jellemzőit,
3. a szolgáltatás célját, feladatát, alapelveit, így különösen:

ca*)* a megvalósítani kívánt program konkrét bemutatását, a létrejövő kapacitások, a nyújtott szolgáltatáselemek, tevékenységek leírását,

cb)az intézményen belüli és más intézményekkel történő együttműködés módját,

1. a feladatellátás szakmai tartalmát, módját, a biztosított szolgáltatások formáit, körét, rendszerességét, valamint a szolgáltatási típusnak megfelelően a gondozási, nevelési, fejlesztési feladatok jellegét, tartalmát, módját,
2. az ellátás igénybevételének módját,
3. a gyermekjóléti szolgáltató, intézmény szolgáltatásáról szóló tájékoztatás helyi módját,
4. az igénybe vevők és a személyes gondoskodást végző személyek jogainak védelmével kapcsolatos szabályokat,
5. a szolgáltatást nyújtók folyamatos szakmai felkészültsége biztosításának módját, formáit.

A szakmai programhoz mellékelni kell a szervezeti és működési szabályzatot.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Veszprém**, 2024. szeptember 2.

**Halmay Gábor**

**Határozati javaslat**

**Veszprém Megyei Jogú Város Önkormányzata Közgyűlése**

**Közjóléti Bizottságának**

**…/2024. (…) határozata**

**a Veszprémi Bölcsődei és Egészségügyi Alapellátási Integrált Intézmény szakmai programjának, szervezeti és működési szabályzatának módosításáról**

Veszprém Megyei Jogú Város Önkormányzata Közgyűlésének Közjóléti Bizottsága megtárgyalta „*Döntés a Veszprémi Bölcsődei és Egészségügyi Alapellátási Integrált Intézmény szakmai programjának, szervezeti és működési szabályzatának módosításáról*” című előterjesztést, és az alábbi döntést hozta:

1. Veszprém Megyei Jogú Város Önkormányzata Közgyűlésének Közjóléti Bizottsága – átruházott hatáskörben – a Veszprémi Bölcsődei és Egészségügyi Alapellátási Integrált Intézmény szakmai programját a határozat 1. mellékletében, szervezeti és működési szabályzatát a határozat 2. mellékletében módosításokkal egységes szerkezetbe foglalt tartalommal jóváhagyja.

1. Veszprém Megyei Jogú Város Önkormányzata Közgyűlésének Közjóléti Bizottsága felkéri a Bizottság elnökét, hogy a határozatban foglaltakról a határozat megküldésével tájékoztassa a Veszprémi Bölcsődei és Egészségügyi Alapellátási Integrált Intézmény intézményvezetőjét.

**Határidő:** 2. pont: 2024. szeptember 30.

**Felelős:** Halmay Gábor elnök

**A végrehajtás előkészítéséért felelős köztisztviselő**:

Lehoczki Monika irodavezető

**Veszprém,** 2024. szeptember 16.

**Halmay Gábor s.k.**

elnök