**ELŐTERJESZTÉS**

**Veszprém Megyei Jogú Város Önkormányzata Közgyűlésének**

**Közjóléti Bizottsága**

**2024. szeptember 16-i**

**ülésére**

**Tárgy**: Döntés az Eötvös Károly Könyvtár Könyvtárhasználati és szolgáltatási szabályzata módosításának jóváhagyásáról

**Előterjesztő:** Dr. Baranyai Tamás igazgató

**Az előterjesztés előkészítésében részt vett:**

Kovács Judit csoportvezető

Bodor Barbara Renáta kulturális ügyintéző

A döntés meghozatala **egyszerű** többséget igényel.

**Az előterjesztés törvényességi felülvizsgálatát végezte:**

Madarászné dr. Ifju Bernadett

csoportvezető

**Tisztelt Bizottság!**

Veszprém Megyei Jogú Város Önkormányzata Közgyűlésének az Önkormányzat Szervezeti és Működési Szabályzatáról szóló 39/2014. (X.31.) önkormányzati rendelet 6. § 7b. pontja alapján a Közjóléti Bizottság hatáskörébe tartozik az Önkormányzat által fenntartott könyvtár Könyvtárhasználati és szolgáltatási szabályzatának jóváhagyása.

A Könyvtárhasználati és szolgáltatási szabályzat módosítása a következő indokok miatt vált szükségessé.

* Az intézmény neve a 2024. május 6-án életbe lépett Alapító okirat szerint Eötvös Károly Megyei Könyvtárról Eötvös Károly Könyvtárra változott. A változást valamennyi helyen átvezettük a szövegben.
* A városrészi könyvtárak elnevezésében a funkciójuknak megfelelően megjelenik a „Fiókkönyvtár” szó. A változást valamennyi helyen átvezettük a szövegben.
* A Veszprém Megyei Helyismereti Gyűjtemény neve Veszprém Vármegyei Helyismereti Gyűjteményre változik. A változást valamennyi helyen átvezettük a szövegben.
* Az American Corner / Amerikai Kuckó új helyre költözése miatt funkciót váltott a korábbi Közösségi tér, ezért a terembérleti díjak közül töröltük az erre vonatkozó sort.
* A Veszprém Megyei Jogú Város Önkormányzata fenntartásában működő kulturális intézményekben dolgozók számára évi 100,- Ft-os beiratkozási díjat szeretnénk biztosítani.

A módosításokkal egységes szerkezetbe foglalt Könyvtárhasználati és szolgáltatási szabályzatot a határozati javaslat melléklete tartalmazza.

Kérem a Tisztelt Bizottságot, az előterjesztést megvitatni és a határozati javaslatot elfogadni szíveskedjék.

**Veszprém,** 2024. szeptember 3.

**Dr. Baranyai Tamás**

**HATÁROZATI JAVASLAT**

**Veszprém Megyei Jogú Város Önkormányzata Közgyűlése**

**Közjóléti Bizottságának**

**…/2024. (...) határozata**

**az Eötvös Károly Könyvtár Könyvtárhasználati és szolgáltatási szabályzata módosításának jóváhagyásáról**

Veszprém Megyei Jogú Város Önkormányzata Közgyűlésének Közjóléti Bizottsága megtárgyalta a *„Döntés az Eötvös Károly Könyvtár Könyvtárhasználati és szolgáltatási szabályzata módosításának jóváhagyásáról”* című előterjesztést, és az alábbi döntést hozta:

1. Veszprém Megyei Jogú Város Önkormányzata Közgyűlésének Közjóléti Bizottsága elfogadja az Eötvös Károly Könyvtár Könyvtárhasználati és szolgáltatási szabályzatának módosítását, és 2024. október 1-i hatállyal jóváhagyja a határozat mellékletében szereplő, módosításokkal egységes szerkezetbe foglalt tartalommal.
2. Veszprém Megyei Jogú Város Önkormányzata Közgyűlésének Közjóléti Bizottsága felkéri a Bizottság elnökét, hogy gondoskodjon a határozat megküldéséről az Eötvös Károly Könyvtár igazgatója részére.

**Határidő:** 2. pont: 2024. szeptember 20.

**Felelős:** Halmay Gábor, a Közjóléti Bizottság elnöke

**A végrehajtás előkészítéséért felelős köztisztviselő:**

Kovács Judit csoportvezető

**Veszprém,** 2024. szeptember 16.

**Halmay Gábor s.k.**

elnök