|  |  |
| --- | --- |
| C:\Users\User\AppData\Local\Temp\Rar$DIa0.863\FentKisbetus.png | 8200 Veszprém Cserhát ltp.13.  **telefon:** 06-88/424-472  **e-mail**: [bolcsode@veszpremibolcsodek.hu](mailto:bolcsode@veszpremibolcsodek.hu)  [alapellatas@veszpremibolcsodek.hu](mailto:alapellatas@veszpremibolcsodek.hu)  **web**: www.veszpremibolcsodek. hu |
|  |  |

**SZAKMAI PROGRAM**

TARTALOMJEGYZÉK

[Bölcsődei ellátás 3](#_Toc8298772)

[1. A szolgáltató intézmény neve, székhelye, telephelyei 3](#_Toc8298773)

[2. Az ellátandó célcsoport jellemzői 4](#_Toc8298774)

[3. A szolgáltatás célja, feladata 5](#_Toc8298775)

[3.1. A megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása 5](#_Toc8298776)

[Gondozás – nevelés 5](#_Toc8298777)

[A bölcsődei gondozás – nevelés feladatai 6](#_Toc8298778)

[3.2. A más intézményekkel történő együttműködés módja 7](#_Toc8298779)

[4. A feladatellátás 8](#_Toc8298780)

[4.1. Szakmai tartalma, biztosított szolgáltatások formái, köre 8](#_Toc8298781)

[Veszprémi Bölcsődei és Egészségügyi Alapellátási Integrált Intézmény székhelyén 8](#_Toc8298782)

[*Módszertani Bölcsőde* 8](#_Toc8298783)

[*Napsugár Bölcsőde* 9](#_Toc8298784)

[*Hóvirág Bölcsőde* 10](#_Toc8298785)

[*Vackor Bölcsőde* 11](#_Toc8298786)

[*Aprófalvi Bölcsőde* 12](#_Toc8298787)

[*Rátóti Bölcsőde* 13](#_Toc8298788)

[4.2. A feladatellátás módja 13](#_Toc8298789)

[4.3. A biztosított szolgáltatások rendszeressége 14](#_Toc8298790)

[5. Az ellátás igénybevétel módja 15](#_Toc8298791)

[6. A szolgáltatásról szóló tájékoztatás helyi módja 16](#_Toc8298792)

[7. Az ellátottak és a személyes gondoskodást végző személyek jogainak védelmével kapcsolatos szabályok 17](#_Toc8298793)

[8. A szolgáltatást nyújtók folyamatos szakmai felkészültsége biztosításának módja, formái. 17](#_Toc8298794)

[9. Záró rendelkezések 18](#_Toc8298795)

[10. MELLÉKLETEK 19](#_Toc8298796)

[1. számú melléklet 19](#_Toc8298797)

[**Megállapodás -** A gyermekek napközbeni ellátása / bölcsődei ellátás igénybevételéhez 19](#_Toc8298798)

[2. számú melléklet 22](#_Toc8298799)

[felvételi kérelem 22](#_Toc8298800)

[3. számú melléklet 24](#_Toc8298801)

[**házirend** 24](#_Toc8298802)

**Bevezetés**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 42. § (1) bekezdése értelmében a bölcsődei ellátás keretében – ha a törvény kivételt nem tesz – három éven aluli gyermekek ellátást kell biztosítani. A bölcsőde olyan bölcsődei ellátást nyújtó intézmény, amely a gyermekek napközbeni ellátása keretében, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, akár több csoportban nyújt szakszerű gondozást és nevelést. A személyes gondoskodást nyújtó alapellátás keretén belül a gyermekek napközbeni ellátást nyújtó bölcsődei ellátást – lehetőség szerint – a jogosult lakóhelyéhez, tartózkodási helyéhez legközelebb eső ellátást nyújtó személynél vagy intézményben kell biztosítani.

# Bölcsődei ellátás

# 1. A szolgáltató intézmény neve, székhelye, telephelyei

Veszprémi Bölcsődei és Egészségügyi Alapellátási Integrált Intézmény

Székhely: Veszprém Cserhát ltp. 13. Ágazati azonosító: S008551

web: [www.veszpremibolcsodek.hu](http://www.veszpremibolcsodek.hu)

|  |  |  |  |
| --- | --- | --- | --- |
| Az intézmény férőhelyeinek száma: 516 fh | | | |
| Az intézmény szervezeti egységei / telephelyei: | | | |
| 8200 Veszprém  Cserhát ltp.13.  Veszprémi Bölcsődei és Eü. Alapellátási Integrált Intézmény  Módszertani Bölcsőde (székhely, telephely) | telefon:  06-88-424-472  telefon: 06-88-328-661  e-mail:  [bolcsode@veszpremibolcsodek.hu](mailto:bolcsode@veszpremibolcsodek.hu) | 2528/1 hrsz.  6800 m2 | 120 fh |
| 8200 Veszprém  Kengyel u.1.  Napsugár Bölcsőde (telephely) | telefon: 06-88-326-820  e-mail:  [bolcsode@veszpremibolcsodek.hu](mailto:bolcsode@veszpremibolcsodek.hu) | 1571 hrsz.  1889 m2 | 48 fh |
| 8200 Veszprém  Ördögárok u.5.  Hóvirág Bölcsőde (telephely) | telefon: 06-88-428-270  e-mail:  [bolcsode@veszpremibolcsodek.hu](mailto:bolcsode@veszpremibolcsodek.hu) | 5131 hrsz.  5200 m2 | 96 fh |
| 8200 Veszprém  Halle u.1.  Vackor Bölcsőde (telephely) | telefon: 06-88-426-250  e-mail:  [bolcsode@veszpremibolcsodek.hu](mailto:bolcsode@veszpremibolcsodek.hu) | 3346 hrsz.  7459 m2 | 144 fh |
| 8200 Veszprém  Lóczy Lajos u.22.  Aprófalvi Bölcsőde (telephely) | telefon: 06-88-423-291  e-mail:  [bolcsode@veszpremibolcsodek.hu](mailto:bolcsode@veszpremibolcsodek.hu) | 4273/124 hrsz.  5276 m2 | 96 fh |
| 8412 Veszprém-Gyulafirátót  Alsó-Újsor 32.  Rátóti Bölcsőde (telephely) | telefon:  e-mail:  [bolcsode@veszpremibolcsodek.hu](mailto:bolcsode@veszpremibolcsodek.hu) |  | 12 fh |

Intézményünk nyitvatartási ideje: 600 – 18 00 valamennyi bölcsődei egységben.

# 2. Az ellátandó célcsoport jellemzői

Veszprém város lakosságszáma az elmúlt évek statisztikai adatai alapján 55-56 ezer fő között mozog.

Bölcsődébe a gyermek húszhetes korától harmadik életévének, sajátos nevelési igényű gyermek az ötödik életévének betöltéséig, illetve annak az évnek a december 31-ig vehető fel, amelyben a gyermek a harmadik életévét, a sajátos nevelési igényű gyermek az ötödik életévét betölti. Ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre, bölcsődében gondozható negyedik életévének betöltését követő augusztus 31-ig.

A bölcsődéinkben a sajátos nevelési igényű, illetve korai fejlesztést igénylő gyermekek szakszerű gondozása – nevelése történik, a korai fejlesztést a Veszprém Megyei Pedagógiai Szakszolgálat Veszprémi tagintézménye végzi. A sajátos nevelési igényű, illetve korai fejlesztést igénylő gyermekek integrált vagy speciális csoportban történő elhelyezésére a szakértői bizottság szakvéleménye alapján kerül sor. A sajátos nevelési igényű, illetve korai fejlesztésre és gondozásra jogosult gyermek napközbeni ellátásában a gyermek bölcsődei nevelésének, gondozásának megkezdését követő legalább három hónap elteltével az intézmény kisgyermeknevelőjének, valamint a család- és gyermekjóléti központ munkatársának a véleménye alapján - az intézmény vezetője a szülővel együtt értékeli a gyermek beilleszkedését, és dönt a gyermek további neveléséről, gondozásáról.

A bölcsőde a fenntartó által meghatározott napi nyitvatartási időn belül (egységesen 600 – 1800 között) biztosítja a gyermekek ellátását. Alapfeladatként nyújtott ellátás esetén egy gyermeknek a napi gondozási ideje a tizenkét órát nem haladhatja meg.

# 3. A szolgáltatás célja, feladata

A bölcsőde a gyermekjóléti alapellátás részeként a családban nevelkedő kisgyermekek napközbeni ellátását, szakszerű gondozását és nevelését végző intézmény. A bölcsődei gondozás – nevelés célja a szeretetteljes, biztonságot nyújtó, érzelmekben gazdag közösségi élet megszervezése, ahol a szakszerű gondozás – nevelés családias, derűs, nyugodt légkörben zajlik, biztosítva a gyermek fejlődéséhez szükséges változatos feltételeket.

A bölcsőde feladata a három éven aluli gyermekek gondozása-nevelése, harmonikus testi-szellemi fejlődésének segítése az életkori és egyéni sajátosságok figyelembevételével.

A családban nevelkedő kisgyermek számára a családi nevelést segítve, napközbeni ellátás keretében a gyermek fizikai- és érzelmi biztonságának és jóllétének megteremtésével, feltétel nélküli szeretettel és elfogadással, a gyermek nemzetiségi / etnikai hovatartozásának tiszteletben tartásával, identitásának erősítésével, kompetenciájának figyelembevételével, tapasztalatszerzési lehetőség biztosításával, viselkedési minták nyújtásával elősegíteni a harmonikus fejlődést.

A hátrányos helyzetű, a szegény és a periférián élő családok gyermekei esetében a hátrányoknak és következményeiknek enyhítésére törekvés, szükség esetén más intézményekkel, szervezetekkel, szakemberekkel együttműködve. A Magyarországon élő nemzetiségekhez tartozó gyermekek esetében fontos a nemzetiségi/etnikai hovatartozás tiszteletben tartása, az identitástudat kialakulásának segítése. A csoportban gondozható, nevelhető sajátos nevelési igényű gyermekek esetében, pedig minél fiatalabb életkortól kezdve a gondozásba ágyazott fejlesztés formájában segíteni a habilitációt és a rehabilitációt. Mindezek segítik az egyenlő esélyekhez jutást, a társadalmi beilleszkedést.

## 3.1. A megvalósítani kívánt program konkrét bemutatása, a létrejövő kapacitások, a nyújtott szolgáltatáselemek, tevékenységek leírása

### Gondozás – nevelés

Az első három év az első kötődések, a korai szocializáció időszaka, melynek döntő jelentősége van a későbbi személyiségfejlődésben. Ebben az életszakaszban a kisgyermek testileg-lelkileg még erősen függ a felnőttől. A bölcsődei gondozás – nevelés éppen ezért gyermekközpontú, a gyermeki személyiség egészséges fejlődésére és kibontakoztatására törekszik.

A gyermek egyedi, mással nem helyettesíthető individuum és szociális lény egyszerre; fejlődő személyiség, fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg.

A szakszerű gondozás – nevelés akkor valósulhat meg, ha a bölcsődében érvényesülnek a következő alapelvek:

* A család rendszerszemléletű megközelítése
* A koragyermekkori intervenciós szemlélet befogadása
* A családi nevelés elsődleges tisztelete
* A kisgyermeki személyiség tisztelete
* A kisgyermeknevelő személyiségének meghatározó szerepe
* A biztonság és a stabilitás megteremtése
* Fokozatosság megvalósítása
* Egyéni bánásmód érvényesítése
* Gondozási helyzetek kiemelt jelentősége
* A gyermeki kompetenciakésztetés támogatása

### A bölcsődei gondozás – nevelés feladatai

A bölcsőde egészségügyi, egészségnevelési, nevelési, szociális és családsegítő funkciókat tölt be. A jelenlegi helyzetben egyre erősebb a gyermek- és családvédelmi szerepe. Fontos, hogy a bölcsődei gondozást-nevelést képzett, a korosztály sajátosságait jól ismerő szakemberek végezzék, egyénre szabottan kis létszámú csoportokban, ahol kialakulhat a kisgyermeknevelőkkel a személyes, érzelmi biztonságot jelentő kapcsolat, ahol biztosítják a fejlettségének megfelelő élelmezést, az egészségvédelmi szabályok betartását.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet (a továbbiakban: NM rendelet) 46. §-a szabályozza a bölcsődei csoportok létszámát.A bölcsődében, egy bölcsődei csoportban legfeljebb tizenkét gyermek nevelhető, gondozható.

A fenti rendeletet a 4/2019 (II.27.) EMMI rendelet módosította, ennek megfelelően, ha a bölcsődei csoportban:

* valamennyi gyermek betöltötte a második életévét, egy bölcsődei csoportban legfeljebb tizennégy gyermek nevelhető, gondozható;
* sajátos nevelési igényű, illetve korai fejlesztésre és gondozásra jogosult gyermeket is nevelnek, gondoznak csökkentett csoportlétszám szükséges.
* ha egy bölcsődei csoportban egy sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb tizenegy gyermek,
* egy bölcsődei csoportban kettő sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb tíz gyermek,
* egy speciális bölcsődei csoportban három-hat sajátos nevelési igényű, illetve korai fejlesztésre és gondozásra jogosult gyermeket látnak el, legfeljebb hat gyermek nevelhető, gondozható.

A személyi- és csoportszoba állandósága megoldott, biztosított.

A nevelés és gondozás valamennyi helyzetének célja a gyermek testi-lelki harmóniájának elősegítése, melyhez hozzátartozik a személyi- és tárgyi környezettel való harmónia is. Ezért a nevelés-gondozás valamennyi helyzetében lehetőséget kell biztosítani a kisgyermek számára ahhoz, hogy érdeklődésének, pillanatnyi pszichés szükségleteinek megfelelően ismerkedhessen személy- és tárgyi környezetével oly módon, hogy viselkedési mintát és segítséget kapjon optimális és sokoldalú fejlődéséhez és szocializációjához. A gondozás és a játék a bölcsődei élet egyenrangúan fontos helyzetei, melyekben lényeges a gyermek szabad aktivitás iránti igényének és kompetencia érzésének erősítése. Fontos, hogy a bölcsődei élet legyen élvezetes, részvételre motiváló és kielégítő, jórészt tapasztalatszerzési lehetőségekre épülő tanulási élményeket biztosító, társas közegben zajló és interakciót ösztönző. A gyermekek számára biztosítani kell, hogy koruknak és fejlettségüknek megfelelően vegyenek részt az egyes élethelyzetek, tevékenységek előkészítésében, kiválasztásában, alakításában.

## 3.2. A más intézményekkel történő együttműködés módja

Az intézmény szakmai kapcsolata a városban működő társintézményekkel kidolgozott és jó. A Veszprémi Családsegítő és Gyermekjóléti Integrált Intézmény Család- és Gyermekjóléti Szolgálatával és Központjával szervezett és tervezett az együttműködés, a családsegítők és esetmenedzserek a bölcsődében is meglátogatják az általuk gondozott családok gyermekeit. Rendszeres a bölcsődevezető – kisgyermeknevelő – családgondozó megbeszélése a felvételtől kezdődően, gyakori az írásos szakvélemény a gyermek fejlődéséről. Az esetkonferenciákra, jelzőrendszeri megbeszélésekre a tagbölcsődék külön meghívót kapnak, a bölcsődevezető és az érintett kisgyermeknevelő ezeken részt vesz.

A Veszprém Megyei Kormányhivatal Hatósági Főosztály Szociális és Gyámügyi Osztálya szakembereivel az ellenőrzések területén áll az intézményünk kapcsolatban.

A városban működő óvodákkal egyre közvetlenebb kapcsolatot sikerül kialakítani, ez a kapcsolat jellemzően tavasszal és ősszel intenzívebb. Tavasszal az óvónők látogatják meg a bölcsődékben a leendő gyermekeiket, valamint óvónők részvételével az intézmény szülőcsoportos beszélgetéseket tart, ahol a szülőknek lehetőségük nyílik kérdéseiket feltenni. Ősszel a kisgyermeknevelők próbálják az óvodai átadást megkönnyíteni gyermekeik számára.

A gyermekorvosokkal napi a kapcsolat, a területi védőnőkkel a 3 év alatti gyermekek egészséges fejlődésének biztosítása terén építjük a kapcsolatainkat.

A védőnőkkel a Megyei Vöröskereszt által évenként szervezett és megrendezésre kerülő csecsemőgondozási verseny is erősíti a szakmai kapcsolatot.

# 4. A feladatellátás

## 4.1. Szakmai tartalma, biztosított szolgáltatások formái, köre

### Veszprémi Bölcsődei és Egészségügyi Alapellátási Integrált Intézmény székhelyén és telephelyein

### *Módszertani Bölcsőde*

Külső, belső környezet leírása, tárgyi feltételek

Az épület a város központjában található, 120 férőhelyes, 10 csoportban fogadja a gyermekeket. Egyedi terv alapján épült, pavilonrendszerű. Mindegyik pavilonnak azonos az alaprajza, kialakítása. A bölcsőde tárgyi felszereltsége megfelel az NM rendelet 11. számú melléklet Jegyzék a bölcsődei ellátás eszközeiről és felszereléséről előírásainak.

|  |  |  |
| --- | --- | --- |
| A gyermekszobák alapterülete | 10 db | 40,60 m2, |
| A fürdőszobák alapterülete | 5 db | 26,37 m2, |
| Az átadó helyiség területe | 5 db | 13,48 m2. |

Minden csoportszobából közvetlenül lehet a teraszra kimenni, valamennyi pavilon részére az udvari játéklehetőség biztosított. Külön játszóudvari részek kerültek kialakításra a pavilonok számára, így a gyermekek biztonságérzetéhez az ismerős társak nagymértékben hozzájárulnak.

A játékkészlet összeállítása az NM rendelet ajánlásainak figyelembevételével történt. Az eszközök beszerzésekor a cél az volt, hogy a gyerekek minél több fajta játéktevékenység eszközeivel ismerkedhessenek meg.

Személyi feltételek (személyes gondoskodást végző személyek létszáma szakképzettsége)

|  |  |
| --- | --- |
| Bölcsődevezető | 1 |
| Kisgyermeknevelő | 22 |
| Bölcsődei dajka | 5 |
| Élelmezésvezető | 1 |
| Szakács | 1 |
| Konyhai kisegítő | 3 |
| Mosó/varrónő | 2 |

A bölcsőde minden dolgozója rendelkezik a munkaköréhez előírt képesítéssel. A szakdolgozók részvétele a kötelező továbbképzéseken rendszeres, emellett házi továbbképzések keretében állandó önképzéssel is foglalkozunk.

Rendszeresen pályázunk szakmai konzultáció, szakmai műhely megszervezésére bölcsődei dolgozók részére. Ezekre a képzésekre a megye bölcsődéiből is érkeznek résztvevők.

A bölcsőde az ország több oktatási intézményével is kapcsolatban áll és biztosítja tanulóik gyakorlati képzéseit (pl.: ELTE-TÓK, NYME-BPK, Veszprémi Szakképzési Centrum Ipari Technikum).

### *Napsugár Bölcsőde*

Külső, belső környezet leírása, tárgyi feltételek

Az épület eredetileg is bölcsődének épült, és 2011-ben a teljes felújításon esett át, melynek során két pavilon (2-2 csoportszoba, 1-1 fürdőszoba és átadó) került kialakításra, így 48 férőhelyen a Dózsaváros területének igényeit elégíti ki.

A szülők számára két bejárat biztosított. Az alapterület csoportonkénti megoszlása az alábbi:

|  |  |
| --- | --- |
| 1. csoport | 36,62 m2 |
| 2. csoport | 40,23 m2 |
| 3. csoport | 39,02 m2 |
| 4. csoport | 36,72 m2 |

Bölcsődében megoldott a csoportszoba állandósága is. A csoportszobák előtt terasz található, amely közvetlenül kapcsolódik a játszóudvarhoz. A gyermekeknek tágas mozgásteret biztosít az udvar, ahol homokozó és egyéb mozgásfejlesztő eszközök találhatóak.

A játékkészlet összeállítása az NM rendelet ajánlásainak figyelembevételével történt. Az eszközök beszerzésekor a cél az volt, hogy a gyerekek minél több fajta játéktevékenység eszközeivel ismerkedhessenek meg.

Személyi feltételek (személyes gondoskodást végző személyek létszáma szakképzettsége)

|  |  |
| --- | --- |
| Bölcsődevezető | 1 |
| Kisgyermeknevelő | 8 |
| Bölcsődei dajka | 2 |
| Gazdasági ügyintéző | 1 |
| Szakács | 1 |
| Konyhai kisegítő | 1 |
| Mosó/varrónő | 1 |

A bölcsőde minden dolgozója rendelkezik a munkaköréhez előírt képesítéssel. A szakdolgozók részvétele a kötelező továbbképzéseken rendszeres.

### 

### *Hóvirág Bölcsőde*

Az épületben 2019. augusztus 31-ig 84 férőhelyen egészséges fejlődési ütemű, 6 férőhelyen sajátos nevelési igényű gyermek gondozása valósult meg. 2019. szeptember 1-jétől a speciális csoportot az Aprófalvi bölcsődébe helyeztük át. Az Aprófalvi bölcsőde mellett működik a Veszprém Megyei Pedagógiai Szakszolgálat Veszprémi Tagintézménye, ahol a gyermekek egyéni fejlesztése zajlik. A csoport áthelyezésével a fejlesztés tehermentesíti a szülőket, valamint sokkal egyszerűbben megoldható az egyéni fejlesztés az előírt óraszámban.

Külső, belső környezet leírása, tárgyi feltételek

Az Egyetemi városrészben elhelyezkedő bölcsődében 8 csoportban valósul meg a gondozás-nevelés, 96 férőhelyen.

|  |  |  |
| --- | --- | --- |
| A gyermekszobák alapterülete | 8 db | 42,32 m2, |
| A fürdőszobák alapterülete | 4 db | 21,37 m2, |
| Az átadó helyiség területe | 5 db | 13,58 m2. |

A bölcsőde tárgyi felszereltsége megfelel az NM rendelet 11. számú melléklet Jegyzék a bölcsődei ellátás eszközeiről és felszereléséről előírásainak. A speciális csoport pavilonjában a szükséges eszközök biztosítva vannak a gondozáshoz és fejlesztéshez egyaránt.

Minden csoportszobából közvetlenül a teraszra lehet kimenni, valamennyi pavilon részére az udvari játéklehetőség biztosított. Külön játszóudvari részek állnak rendelkezésre a pavilonok számára.

A játékkészlet összeállítása az NM rendelet ajánlásainak figyelembevételével történt. Az eszközök beszerzésekor a cél az volt, hogy a gyerekek minél több fajta játéktevékenység eszközeivel ismerkedhessenek meg.

Személyi feltételek (személyes gondoskodást végző személyek létszáma szakképzettsége)

|  |  |
| --- | --- |
| Bölcsődevezető | 1 |
| Kisgyermeknevelő | 18 |
| Bölcsődei dajka | 4 |
| Gazdasági ügyintéző | 1 |
| Szakács | 1 |
| Konyhai kisegítő | 2 |
| Mosó/varrónő | 1 |

A bölcsőde minden dolgozója rendelkezik a munkaköréhez előírt képesítéssel. A szakdolgozók részvétele a kötelező továbbképzéseken rendszeres.

### *Vackor Bölcsőde*

Külső, belső környezet leírása, tárgyi feltételek

A hat pavilonban 12 csoport (144 férőhely) működik, jól megközelíthető területen fogadja a szülőket és gyermekeiket.

|  |  |  |
| --- | --- | --- |
| A gyermekszobák alapterülete | 6 db | 46,7 m2, |
|  | 2 db | 51,42 m2, |
|  | 4 db | 41,2 m2. |
| A fürdőszobák | 6 db | 20,9 m2, |
| Az átadó helyiségek közül | 3 db | 17,1 m2, |
|  | 3 db | 16,25 m2 |

A bölcsőde tárgyi felszereltsége megfelel az NM rendelet 11. számú melléklet Jegyzék a bölcsődei ellátás eszközeiről és felszereléséről előírásainak.

Minden csoportszobából közvetlenül a teraszra lehet kimenni, valamennyi pavilon részére az udvari játéklehetőség biztosított. A pavilonok számára külön játszóudvar van, így a gyermekek biztonságérzetéhez az ismerős társak nagymértékben hozzájárulnak.

A játékkészlet összeállítása az NM rendelet ajánlásainak figyelembevételével történt. Az eszközök beszerzésekor a cél az volt, hogy a gyerekek minél több fajta játéktevékenység eszközeivel ismerkedhessenek meg.

Személyi feltételek (személyes gondoskodást végző személyek létszáma szakképzettsége)

|  |  |
| --- | --- |
| Bölcsődevezető | 1 |
| Kisgyermeknevelő | 26 |
| Bölcsődei dajka | 6 |
| Gazdasági ügyintéző | 1 |
| Szakács | 1 |
| Konyhai kisegítő | 3 |
| Mosó/varrónő | 2 |

A bölcsőde minden dolgozója rendelkezik a munkaköréhez előírt képesítéssel. A szakdolgozók részvétele a kötelező továbbképzéseken rendszeres.

### *Aprófalvi Bölcsőde*

Veszprém Megyei Jogú Város Önkormányzata pályázata eredményeképpen a TOP-6.2.1-15-VP1-2016-00001 "Aprófalvi bölcsőde kapacitásbővítő átalakítása" projektben 24 új férőhely kialakításával egy korszerű pavilont nyithattunk meg 2017 áprilisában. A bölcsőde 8 csoportban 96 férőhelyen fogadja a gyermekeket és szülőket.

2019. szeptember 1-jétől a speciális csoportot az Aprófalvi bölcsődébe helyeztük át. Az Aprófalvi bölcsőde mellett működik a Veszprém Megyei Pedagógiai Szakszolgálat Veszprémi Tagintézménye, ahol a gyermekek egyéni fejlesztése zajlik. A csoport áthelyezésével a fejlesztés tehermentesíti a szülőket, valamint sokkal egyszerűbben megoldható az egyéni fejlesztés az előírt óraszámban. A csoport áthelyezése a 4/2019 (II.27.) EMMI rendelet módosítása következtében a férőhelyszámot nem érinti.

Külső, belső környezet leírása, tárgyi feltételek

96 férőhellyel, 4 pavilonban látja el a szolgáltatást. Minden pavilonhoz külön bejárat áll a szülők rendelkezésére, tágas előtér, kocsi tároló kapcsolódik az átadókhoz.

|  |  |  |
| --- | --- | --- |
| A gyermekszobák alapterülete | 4 db | 46,08 m2, |
|  | 4 db | 45,84 m2, |
| A fürdőszobák | 4 db | 21,90 m2, |
| Az átadó helyiségek közül | 4 db | 12,95 m2, |

A csoportszobákból közvetlenül a teraszra lehet kimenni, valamennyi pavilon részére az udvari játéklehetőség biztosított. A pavilonok számára külön játszóudvar van, így a gyermekek biztonságérzetéhez az ismerős társak hozzájárulnak.

A bölcsőde tárgyi felszereltsége megfelel az NM rendelet 11. számú melléklet Jegyzék a bölcsődei ellátás eszközeiről és felszereléséről előírásainak.

A játékkészlet összeállítása az NM rendelet ajánlásainak figyelembevételével történt. Az eszközök beszerzésekor a cél az volt, hogy a gyerekek minél több fajta játéktevékenység eszközeivel ismerkedhessenek meg.

Személyi feltételek (személyes gondoskodást végző személyek létszáma szakképzettsége)

|  |  |
| --- | --- |
| Bölcsődevezető | 1 |
| Kisgyermeknevelő | 18 |
| Bölcsődei dajka | 4 |
| Gazdasági ügyintéző | 1 |
| Szakács | 1 |
| Konyhai kisegítő | 2 |
| Mosó/varrónő | 2 |

A bölcsőde minden dolgozója rendelkezik a munkaköréhez előírt képesítéssel. A szakdolgozók részvétele a kötelező továbbképzéseken rendszeres.

### *Rátóti Bölcsőde*

A TOP-6.2.1-15-VP1-2016-00002 pályázat keretében az óvoda újonnan létrehozott épületében elkülönítetten egy bölcsődei csoporttal épült a Veszprém 10089/4. hrsz. alatt.

Az óvoda és a bölcsőde egy épületben, közös főzőkonyhával, de elválasztott közlekedőrendszerrel került kialakításra. A főépülettel együtt, melléképületként egy, a bölcsőde és az óvoda játszókertjéhez is kapcsolódó kerti játéktároló építmény is készült.

A bölcsődei gyermeklétszám 12, a tervezett dolgozói létszám 3.

Külső, belső környezet leírása, tárgyi feltételek

|  |  |
| --- | --- |
| A gyermekszoba alapterülete | 51,17 m2, |
| A fürdőszoba | 14,02 m2, |
| Az átadó helyiségek közül | 12,3 m2, |

A bölcsőde tárgyi felszereltsége az NM rendelet 11. számú melléklet Jegyzék a bölcsődei ellátás eszközeiről és felszereléséről előírásai alapján készült.

Személyi feltételek (személyes gondoskodást végző személyek létszáma szakképzettsége)

|  |  |
| --- | --- |
| Kisgyermeknevelő | 2 |
| Bölcsődei dajka | 1 |

A bölcsőde minden dolgozója rendelkezik a munkaköréhez előírt képesítéssel. A szakdolgozók részvétele a kötelező továbbképzéseken rendszeres.

A bölcsődei csoportban a szakmai vezetési feladatokat a Napsugár bölcsőde vezetője látja el, heti 8 órában. A 3 év alatti gyermekek étkezéséhez az intézményben készített étlap alapján az óvoda konyhájában történik a főzés.

## 4.2. A feladatellátás módja

Az egészséges testi fejlődés segítése érdekében a gyermek gondozása, testi szükségleteinek kielégítése meghatározó abban, hogy milyen a közérzete, milyen önmagához és az őt nevelő személyekhez, valamint környezetéhez a kapcsolata. Ez a helyzet biztosítja legjobban az egyéni, személyes bánásmód megvalósulását. Mindezt a saját kisgyermeknevelő rendszer betartása, a hiányzások belső helyettesítéssel történő megoldása biztosítja.

A harmonikus, összerendezett mozgás a környezet megismerésével párhuzamosan alakul ki, a személyiségfejlődésben nagyon fontos szerepet tölt be. A megfelelő környezet biztosításával, mozgásfejlesztő eszközökkel, játékokkal segítve a gyermek kidolgozza a számára leggazdaságosabb és legharmonikusabb mozgásokat, izomzata egészségesen fejlődik. Nagyon fontos a csoportszobák elrendezése, játéksarkok kialakítása. Szükséges minden szobában egy elkülönülésre alkalmas puha, meleg sarok kialakítása is.

A csecsemő és kisgyermek jellemző sajátossága az érzelmi vezéreltség. Személyiségében az érzelmek dominálnak, ezért kiemelt jelentőségű a személyes kapcsolat - az érzelmi biztonság kialakítása felnőtt és gyermek között. Fontos, hogy minden gyermeket derűs, szeretetteljes légkör vegyen körül a bölcsődében.

Az érzelmi biztonság az alapja aktivitásának, megismerő kedvének. Születése pillanatától az anya reakcióiból tanulja meg értékelni környezetét, tőle sajátítja el pozitív és negatív érzelmeinek kifejezésmódjait. A saját tevékenységeinek öröme mellett a szeretett személynek az elismerése, dicsérete saját személyének tudomásulvételében erősíti meg.

Az önállósodási vágy jelentkezésével azokat a felnőtteket utánozza, akiket a legjobban ismer, akik a legközelebb állnak hozzá, akik a különböző magatartásmintákat adják.

Az első életévek gyors és fontos fejlődési vívmányai csak akkor tudnak szervesen beépülni az alakuló személyiségbe, ha a gyermek minden tapasztalatát, minden élményét stabil kapcsolatrendszeren belül szerzi meg. Ez a feltétele annak, hogy a gyermek képes legyen a környezet értékrendszerét, normáit, viselkedési szabályait, tilalmi rendjét az utánzás, a hasonulás és az azonosulás révén magáévá tenni.

A csecsemő és kisgyermek tevékenységével belső szükségleteit, törekvéseit, vágyait valósítja meg, melyek nélkülözhetetlen eleme az önkéntesség. A gyermekek közvetlen tapasztalataikból tanulnak a legtöbbet. A kisgyermeknevelő a feltételek biztosításán túl támogató-bátorító odafigyelésével megerősíti ezt, nehézségek esetén, pedig támogat, de nem oldja meg a gyermek helyett a problémát.

## 4.3. A biztosított szolgáltatások rendszeressége

Veszprémi Bölcsődei és Egészségügyi Alapellátási Integrált Intézmény minden munkanapon 600 – 1800 között végzi a gyermekek szakszerű gondozását, nevelését. Az intézményben, a nyári időszakban (ügyelet megszervezése mellett) karbantartási szünet van. Gazdaságossági és minimális igény miatt a téli két ünnep közötti időszakban zárva tart az intézmény (ügyelet biztosításával). Intézményünkben április 21. – a Bölcsődék Napja nevelés nélküli munkanap.

A szünidei gyermekétkeztetést a szülő kérelmére biztosítja intézményünk, mivel a nyári és egyéb zárási időszakban az ügyeletet valamelyik tagbölcsődénk biztosítja. Az ügyeletet ellátó bölcsődében a főzőkonyha üzemel.

**4.4. Kapcsolattartás a szülőkkel**

A szülők és a bölcsőde folyamatosan, kölcsönösen tájékoztatják egymást a gyermek fejlődéséről – ez alapvetően fontos a személyre szóló bölcsődei gondozás–nevelés kialakításában – és a családokat is segíti a gyermek nevelésében. A tájékoztatás mindig őszinte, hiteles és személyes hangvételű, etikai szempontból megfelelő, az érintettek személyiségi jogait tiszteletben tartó.

A szülők tájékoztatására az alábbi módokon van lehetőség:

* szülővel történő beszoktatás,
* beszélgetés a reggeli érkezés és a délutáni hazamenetel alkalmával
* szülői értekezletek,
* szülőcsoportos beszélgetések,
* üzenő füzet,
* egyéni beszélgetések,
* az átadókban kihelyezett hirdetőtábla
* nyílt nap, közös ünnepek, játszóházak, évzáró
* családlátogatás

A családlátogatások lebonyolítása, a fokozatos, szülővel történő beszoktatás minden kisgyermek esetében továbbra is fontos.

Lehetőség szerint az elérni kívánt cél, hogy az újonnan beíratott gyermekek is hozzájussanak ehhez a lehetőséghez, ezért a védőnők és házi gyermekorvosok felvilágosító, ismeretközlő segítséget nyújtanak a továbbiakban is. Kiemelt szerepet kap a szülővel történő beszoktatás, mivel ez biztosítja a legapróbb részletekre is kiterjedő egyéni megismerését a gyermeknek.

# 5. Az ellátás igénybevétel módja

A bölcsődébe a felvétel az igények időpontjának megfelelően folyamatos. A szülők által fizetendő térítési díjra a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011 (XII.29.) Kormányrendelet gyermekétkeztetésre vonatkozó rendelkezései érvényesek. A nyersanyagnorma felülvizsgálatát intézményi kezdeményezésre és előkészítésre az önkormányzat képviselő testülete végzi. A térítési díj évente legfeljebb kétszer megváltoztatható – melyről az ellátást igénylő szülő értesítést kap. A térítési díjat előre, a tárgyhónap 10. napjáig kell az ellátást nyújtó bölcsődének megfizetni.

Ha a gyermekétkeztetést betegség vagy más ok miatt a gyermek nem veszi igénybe, a szülő az intézmény vezetőjénél bejelenti

*a)*a távolmaradást és annak várható időtartamát, valamint

*b)*a távolmaradásra okot adó körülmény megszűnését és azt, hogy a gyermek mikor veszi igénybe újból a gyermekétkeztetést.

A térítési díj fizetésére kötelezett a bejelentést követő naptól a távolmaradás idejére mentesül a gyermekétkeztetésért fizetendő térítési díj fizetésének kötelezettsége alól.

A bölcsődei ellátásban részesülő gyermek után járó, a gyermekétkeztetés normatív kedvezményének igénybevételéhez a kötelezett a „Nyilatkozat a Gyvt. 21/B. § (1) bekezdés a) pontja szerinti ingyenes bölcsődei és óvodai gyermekétkeztetés igénybevételéhez” szerinti nyilatkozatot nyújtja be az Intézményvezetőnek.

Az intézményi gyermekétkeztetést ingyenesen kell biztosítani a bölcsődei ellátásban részesülő gyermek számára, ha:

* rendszeres gyermekvédelmi kedvezményben részesül,
* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,
* olyan családban él, amelyben három vagy több gyermeket nevelnek,
* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy
* nevelésbe vették.

Az intézmény vezetője az ingyenes intézményi gyermekétkeztetés feltételeiről, a szünidei gyermekétkeztetésről és az igénybevétel módjáról tájékoztatja a kötelezettet:

* a beíratáskor,
* az ellátás igénybevételének megkezdésekor, és
* az ingyenes és kedvezményes intézményi gyermekétkeztetés feltételeinek megváltozásakor.

Amennyiben a szülő a térítési díjfizetés kötelezettségének nem tesz eleget, a bölcsőde követelését elküldi a fenntartónak, és az ellátást felfüggeszti.

Intézményünkben a Veszprém Megyei Jogú Város Önkormányzata nem vezette be a gondozási díjat, azaz a díj összegét 0 Ft-ban állapította meg.

Az Intézmény a Gyvt. 139. § (2) bekezdésében meghatározott adatairól vezeti központi elektronikus nyilvántartási rendszert (a továbbiakban: Igénybevevői Nyilvántartás, KENYSZI).

Az ellátás igénylése a felvételi kérelemmel történik, majd a beszoktatás megkezdése előtt az intézmény megállapodást köt a szülővel. A Megállapodás az 1. számú mellékletben, a Felvételi kérelem 2. számú mellékletben, a Házirend a 3. sz. mellékletben található.

# 6. A szolgáltatásról szóló tájékoztatás helyi módja

A bölcsődei ellátásról az igénylő családok a Veszprém Megyei Jogú Város honlapján az intézmények címszó alatt találhatnak tájékoztatást:

<http://www.veszprem.hu/veszpremieknek/intezmenyek>.

A közérdekű adatok nyilvánossága a [www.veszpremvaros.hu](http://www.veszpremvaros.hu) egységes felületen tekinthető meg, az Intézmények menüpont alatt.

Ugyancsak részletes ismertetőt olvashatnak az igénylő szülők a bölcsődék tárgyi – személyi feltételeiről, kisgyermeknevelő – nevelő munkájáról, a gyermekek táplálásáról, a felvétel rendjéről a megújult honlapunkon: <http://veszpremibolcsodek.hu>

Az intézményről készült tájékoztató leporelló is, melyet a gyermekorvosi rendelőkben, védőnői tanácsadókban kihelyezésre kerültek.

A szülők és gyermekek számára, a szolgáltatás mélyebb megismerése érdekében „Bölcsődekóstolgató” lehetőségét biztosítja az intézmény.

# 

# 7. Az ellátottak és a személyes gondoskodást végző személyek jogainak védelmével kapcsolatos szabályok

Az bölcsődék működését szabályozó törvények és rendeletek felsorolását Szervezeti és Működési Szabályzat tartalmazza részletesen.

Az intézmény különös gondot fordít a gyermekek jogainak sérthetetlenségére, valamint a szülők, eltartók és a bölcsődei dolgozók állampolgári, alkotmányos jogaira. Valamennyi átadóban megtalálható a Gyermekjogi Képviselő neve, elérhetősége.

Intézményünkben Érdekképviseleti Fórum működik, tagjai és elérhetőségük az átadókban nyilvánosak a szülők számára.

Intézményünk különös gondot fordít az ellátott gyermekek és szüleik adatainak védelmére, a titoktartásra valamennyi munkakörben.

# 8. A szolgáltatást nyújtók folyamatos szakmai felkészültsége biztosításának módja, formái.

A szociális igazgatásról és szociális ellátásokról szóló 1993. évi III. törvény 92/D. § szerint a személyes gondoskodást nyújtó szociális, gyermekjóléti és gyermekvédelmi tevékenységet végző, valamint a képesítési előírásoknak megfelelő szakképesítéssel rendelkező személy a külön jogszabályban meghatározottak szerint szakmai továbbképzésben vesz részt.

A továbbképzésre vonatkozó részletes szabályokat, a személyes gondoskodást végző személyek továbbképzéséről és a szociális szakvizsgáról szóló 9/2000. (VIII. 4.) SzCsM rendelet tartalmazza.

A szakdolgozókkal kapcsolatban az Intézményvezető a 8/2000 (VIII. 4.) SzCsM rendelet alapján bejelenti a továbbképzés teljesítését a működési nyilvántartáshoz, továbbá folyamatosan jelezi az adatváltozást, a szakdolgozó kilépése esetén a törlést.

A továbbképzési terv célja, hogy a továbbképzési ciklus végére minden dolgozó teljesítse a továbbképzési kötelezettségét.

A továbbképzési terv tartalmazza:

* a tárgyévben továbbképzésben résztvevők számát, munkakörük és a várható távolléti idő feltüntetésével;
* a továbbképzésben résztvevők helyettesítésére vonatkozó tervet;
* a továbbképzésre források megjelölését és felosztását;
* a továbbképzési kötelezettségüket teljesítők számát.

A munkáltató e kötelezettségeit a 9/2000. (VIII. 4.) SzCsM rendelet részletezi.

Továbbképzésre kötelezett a személyes gondoskodást nyújtó szociális gyermekjóléti, gyermekvédelmi intézményben, főállásban dolgozó szakképzett szakember, gyermekjóléti, gyermekvédelmi intézményben dolgozik és az NM rendelet 2. sz. mellékletében szereplő munkakörhöz szükséges képesítéssel rendelkezik.

Minden szakképzett dolgozó számára kötelező teljesíteni a továbbképzésre vonatkozó kötelezettséget, a munkáltatóval történt egyeztetés alapján részt venni az akkreditált továbbképzéseken.

A szakdolgozó köteles továbbá az adataiban bekövetkezett változásokat, a továbbképzési kötelezettség teljesítését harminc napon belül bejelenteni a munkáltatónak, és egyben rendelkezésre bocsátani az igazolásokra szolgáló iratok másolatát.

# 9. Záró rendelkezések

1. Veszprémi Bölcsődei és Egészségügyi Alapellátási Integrált Intézmény Egyesített Bölcsődéje Szakmai Programját Veszprém Megyei Jogú Város Önkormányzata Közjóléti Bizottsága 2024. szeptember 16-i ülésén a ../2024. (IX.16.) határozatával elfogadta, mely 2024. október 1. napján lép hatályba.
2. Az 1. pont szerinti Szakmai Program jóváhagyásával egyidejűleg Veszprém Megyei Jogú Város Önkormányzatának Közjóléti Bizottsága 4/2022. (I.17.) határozata alapján jóváhagyott Szakmai Program 2024. szeptember 30. napján hatályát veszti.

Veszprém, 2024. szeptember 16.

Varga Anikó s.k.

intézményvezető

# 10. MELLÉKLETEK

## számú melléklet

### 

**Megállapodás -** A gyermekek napközbeni ellátása / bölcsődei ellátás igénybevételéhez

* mely létrejött a Veszprémi Bölcsődei és Egészségügyi Alapellátási Integrált Intézmény és
* …………......................................................... szülő/törvényes képviselő (szül.hely, idő: ………………………..…………..……….; anyja neve: …………………………….; lakcíme: ………………………………………………………..) – a továbbiakban ellátást igénylő – között a mai napon az ellátást igénylő gyermeke bölcsődei ellátásáról.

A gyermek neve: ……………………………..………. TAJ szám: ………………………………… Születési hely, idő: ………….…………………. Anyja születéskori neve: …………………………

Lakcím: □ □ □ □ ……………………………………………………………………………………….………

A bölcsődei ellátás **kezdő időpontja**: …….……………; **tartama**: Határozott / Határozatlan

1. A bölcsőde biztosítja az ellátást igénylő szülő gyermeke számára:

* a bölcsődei ellátás ***alapelveire*** épülő ***szakszerű gondozás-nevelés****,*
* napi ***négyszeri étkezés***, a nyugodt ***alvás***, pihenés biztosítása,
* a gyermek ***szabadlevegőn*** tartózkodásának biztosítása,
* az ***önálló játéktevékenység*** támogatása, a gyermek fejlettségének megfelelő készségfejlesztés,
* ***Korai fejlesztésben részesülő gyermekek***gondozása, nevelése*.*

1. Az ellátást igénylő tudomásul veszi, hogy az intézményben a **napi térítési díj** ………… **Ft**, melyet az intézmény fenntartója – Veszprém Megyei Jogú Város Önkormányzata évente legfeljebb kétszer megváltoztathat. A térítési díj változásáról az ellátást igénylő szülő értesítést kap. A térítési díjat előre, a tárgyhónap 10. napjáig kell az ellátást nyújtó bölcsődének megfizetni. Amennyiben a szülő a térítési díj fizetési kötelezettségének nem tesz eleget, a bölcsőde követelését elküldi a fenntartónak, és az ellátást felfüggeszti.
2. A **térítési díj fizetésére kötelezett személy neve**: ……………………………………

Lakcím: **□ □ □ □** ………………………………………………………………..…………………………..

1. A bölcsődei ellátás **megszűnik**:

* a szülő, egyéb törvényes képviselő bejelentése alapján
* ha a gyermek a jogszabályban meghatározott életkort betöltötte
* Meg kell szüntetni annak a gyermeknek a bölcsődei ellátását, aki orvosi szakvélemény alapján egészségi állapota miatt bölcsődében nem gondozható. (a gyermekek védelméről és a gyámügyi igazgatásról szóló 1997. évi XXXI. törvény, a továbbiakban: Gyvt. 42/A. §. (4) bekezdés)

5. Az intézményvezető ***tájékoztatja*** továbbá a szülőt az alábbiakról:

* *az ellátást tartama és feltételei*: a gyermekek napközbeni ellátásaként a családban élő gyermekek életkorának megfelelő nappali felügyeletét, gondozását, nevelését, foglalkoztatását és étkeztetését szervezzük meg azon gyermekek számára, akiknek szülei, nevelői, kisgyermeknevelői munkavégzésük, munkaerő-piaci részvételt elősegítő programban, képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő munkarendjéhez igazodik. (Gyvt. 41. §. (1) bekezdés)
* A gyermekek napközbeni ellátását különösen az olyan gyermek számára kell biztosítani, akinek fejlődése érdekében állandó napközbeni ellátásra van szüksége,
* akit egyedülálló vagy időskorú személy nevel,
* akinek a szülője, gondozója szociális helyzete miatt az ellátásáról nem tud gondoskodni.
* A gyermek napközbeni ellátását biztosítani kell, ha azt a gyámhatóság a védelembe vétel (Gyvt. 68.§. (3) bekezdés a) pontja) során elrendeli.
* *Az intézmény által vezetett, gyermekre vonatkozó dokumentáció*: üzenő füzet, egészségügyi törzslap, fejlődési lap és napló,
* *az érték- és vagyonmegőrzés módja*: a gyermekeknek zárható szekrénye van. A bejárati ajtók, kapuk napközbeni zárva tartásáról a bölcsőde gondoskodik. Az érkezés és távozás időtartama alatt a szülők figyelmet fordítanak a kapuk csukott állapotára.
* *az intézmény házirendje*: a melléklet szerint;
* *a panaszjog gyakorlásának módja*: A gyermek, a gyermek szülője vagy más törvényes képviselője, továbbá a gyermekek érdekeinek védelmét ellátó érdek-képviseleti és szakmai szervek a házirendben foglaltak szerint panasszal élhetnek az intézmény vezetőjénél vagy érdek-képviseleti fórumánál az ellátást érintő kifogások orvoslása érdekében, a gyermeki jogok sérelme, továbbá az intézmény dolgozói kötelezettségszegése esetén. Az intézmény vezetője, illetve az érdekképviseleti fórum a panaszt kivizsgálja, és tájékoztatást ad a panasz orvoslásának más lehetséges módjáról. A gyermek szülője vagy más törvényes képviselője az intézmény fenntartójához vagy a gyermekjogi képviselőhöz fordulhat, ha az intézmény vezetője vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet. A Veszprémi Bölcsődei és Egészségügyi Alapellátási Integrált Intézmény vezetője Varga Anikó, elérhetősége: Veszprém, Cserhát ltp.13. 06-88/424-472; e-mail: [bolcsode@veszpremibolcsodek.hu](mailto:bolcsode@veszpremibolcsodek.hu)
* *az érdekképviseleti fórum*: A Veszprémi Bölcsődei és Egészségügyi Alapellátási Integrált Intézményben működő érdekképviseleti fórum tagjait és elérhetőségüket a gyermekük üzenőfüzetében és a csoportszobához tartozó átadókban a faliújságra kifüggesztve találhatják meg.

Az ellátást igénylő a **Házirend** egy példányát átvette, az abban foglaltakat tudomásul vette, vállalta a betartását. A Házirend a szülőkre és hozzátartozókra egyaránt vonatkozik.

A szülő **nyilatkozik** arról, hogy a felvételnél közölt adatok a valóságnak megfelelnek. Vállalja, hogy a kérelméhez csatolja a felvételt igazoló dokumentumokat, valamint ha a közölt adatokban változás következik be, azt 15 napon belül az intézményvezetővel tudatja. A szülő hozzájárul ahhoz, hogy a felvételhez bemutatott dokumentumokról másolat készüljön, a másolatok a gyermekek egyéni dokumentációjában kerülnek megőrzésre.

Jelen Megállapodás a gyermek ellátásának megszűnésével automatikusan hatályát veszti.

A Megállapodást és a tájékoztatást a felek – mint akaratukkal mindenben megegyezőt – tudomásul vették és aláírták.

Veszprém, …………………………….

|  |  |  |
| --- | --- | --- |
| ………………………………… |  | …………..………………………… |
| szülő (törvényes képviselő) | P.H. | intézményvezető |
| Sz.ig. száma: ………………………… |  |  |

## 2. számú melléklet

### felvételi kérelem

Alulírott, …………………………………………………… szülő (törvényes képviselő) **kérem** gyermekem bölcsődei **felvételét** a Veszprémi Bölcsődei és Egészségügyi Alapellátási Integrált Intézmény **Módszertani Napsugár** **Hóvirág** **Vackor** **Aprófalvi Rátóti** bölcsődéjébe[[1]](#footnote-1), …………………………………………… időponttól kezdődően.

|  |  |
| --- | --- |
| Gyermek neve: ………………………………… | Gyermekem felvételét a következő indokkal kérem: |
| Születési hely: ………………………………… | 1. Munkavégzés, tanulmányok folytatása |
| Születési idő: …………………………………… | 1. Szülő betegsége |
| Anya leánykori neve: …………………………… | 1. Gyermek fejlődése érdekében |
| A gyermek TAJ száma: ………………………… | 1. Egyedülálló szülő/3 vagy több kiskorú eltartása |
|  | 1. Szociális helyzet |
| Állandó lakcím: Ir.szám: ………Település, utca, házszám: …………………………………………….. | |
| Tartózkodási cím: Ir.szám: ……… Település, utca, házszám: ………………………………………… | |

Az önkormányzattól Rendszeres Gyermekvédelmi Kedvezményt kapok.

IGEN NEM

Saját háztartásomban eltartott gyermekeim száma: ………………. fő.

Szülők / törvényes képviselő adatai:

|  |  |  |  |
| --- | --- | --- | --- |
| Anya neve: | …………………………… | Apa neve: | ………………………………… |
| Születési helye: | …………………………… | Születési helye: | ………………………………… |
| Születési ideje: | …………………………… | Születési ideje: | ………………………………… |
| Anyja neve: | …………………………… | Anyja neve: | ………………………………… |
| Állampolgársága: | …………………………… | Állampolgársága: | ………………………………… |

Dátum: …………………………… ………………………………………

Szülő / törvényes képviselő aláírása

## 3. számú melléklet

**házirend**

A bölcsőde naponta reggel 6-tól fogadja az érkező gyermekeket. Kérjük, hogy 8 - 830 óra között ne zavarják a reggelizést, a gyermekükkel előtte vagy utána érkezzenek. A gyermekek legkésőbb 18 óráig tartózkodhatnak a bölcsődében.

A bölcsődébe csak egészséges gyermek hozható! A közösség egészségének megtartása érdekében lázas, antibiotikumot szedő vagy fertőzésre gyanús gyermek a bölcsődét nem látogathatja. A családban előforduló fertőző betegségről a bölcsődét haladéktalanul értesíteni kell.

Abban az esetben, ha a gyermek napközben megbetegszik a bölcsődében, a kisgyermeknevelő értesíti a szülőt, illetve a hozzátartozót. Ehhez feltétlenül szükséges a pontos cím és telefonszám, az adatokban bekövetkezett változásokat emiatt írják be az üzenő füzetbe. Kérjük, hogy ilyen esetben minél előbb gondoskodjanak a gyermek hazaviteléről, illetve orvosi ellátásáról, ezzel is növelve a mielőbbi gyógyulás esélyét. A gyermek felgyógyulását követően a gyermek háziorvosának igazolását az üzenő füzetbe kérjük beíratni.

Ha a szülő a gyermekét betegség vagy más ok miatt nem hozza a bölcsődébe, a távolmaradás okát 48 órán belül közölje a bölcsődevezetővel vagy helyettesével. A bölcsőde speciális csoportjába a gyermekeket 3 hónapos próbaidővel vesszük fel.

Kérjük, hogy a megállapított intézményi térítési díjat minden hónapban az előre jelzett napon fizessék be, még hiányzás esetén is. Ha a szülő a gyermekének távolmaradását a megállapított időpontig nem jelenti be, akkor sajnos a térítési díjat gyermeke hiányzása esetén is be kell fizetnie.

Ha a befizetés nem történik meg, akkor a be nem fizetett hónap elsejétől addig nem tudjuk bevenni a gyermeket a bölcsődébe, míg a térítési díj pótbefizetését nem rendezik.

A bölcsődéből a gyermeket csak a szülők, vagy az általuk az üzenő füzetben írásban megbízott személy/-ek/ vihetik el, 14 éves kor alatti kiskorú e feladattal nem bízható meg. A gyermek nem adható ki az alkoholos, illetve kábítószeres befolyásoltság alatt álló szülőnek.

A család és a bölcsőde kapcsolatának szélesítése és erősítése érdekében lehetőséget adunk a szülővel történő fokozatos beszoktatáson túl a kisgyermeknevelőnő-szülő napi találkozásaira, az értekezletekre, csoportbeszélgetésekre.

Bölcsődéink kapui mindig nyitva állnak, módot adunk a családoknak a bölcsőde életébe való betekintésre is. Kérjük, hogy látogatásuk időpontját gyermekük kisgyermeknevelőjével előre egyeztessék.

Az üzenő füzetbe történő bejegyzéseiket szívesen és örömmel fogadjuk, akár a gyermek egészségi állapotára, akár a fejlődésére vagy otthoni eseményekre vonatkoznak.

A gyermekek átmeneti tárgyainak, egyéni megnyugtató eszközeinek (pl. cumi) minden csoportban külön tárolási helyet alakítottunk ki.

A bölcsőde területén a dohányzás szigorúan tilos!

A bölcsőde a szülő kérésére a behozott értéktárgyak megőrzéséről zárható szekrény biztosításával gondoskodik. Ugyanakkor a balesetek elkerülése érdekében a bölcsőde felhívja a szülők figyelmét az ékszerhasználat veszélyeire.

A bölcsődében minden gyermeknek külön szekrénye van a ruhák tárolására. Kérjük, hogy a személyes tárgyakat és értékeket is e zárható szekrényekben tárolják. A gyermekek életviteléhez és tevékenységéhez igazodva a ruházat kényelmes legyen. A szekrényben kérjük, tartsanak váltóruhát is.

A bölcsődei ellátás megszűnik a bölcsődei nevelési év végén (augusztus 31.), ha a gyermek a harmadik életévét betöltötte. Ha a gyermek a harmadik életévét betöltötte, de testi vagy szellemi fejlettségi szintje alapján még nem érett az óvodai nevelésre, bölcsődében gondozható negyedik életévének betöltését követő augusztus 31-ig.

Meg kell szüntetni annak a gyermeknek az ellátását, aki egészségi állapota miatt bölcsődében nem gondozható, illetőleg magatartászavara veszélyezteti a többi gyermek fejlődését.

Az Intézményvezető az önkéntesen igénybe vett gyermekjóléti ellátást megszünteti, ha a jogosult a házirendet ismételten súlyosan megsérti, vagy az ellátás feltételei, okai már nem állnak fenn.

A szülő döntése alapján egyéb ok miatt is megszűntetheti a bölcsődei ellátás igénybevételét.

Bölcsődéinkben rendszeresen szervezünk családi programokat, melyek ingyenesek. A bölcsődei születésnapok és névnapok megünnepléséhez házi készítésű sütemények és torták nem szolgálhatók fel. A cukrászdai készítményeket szintén kérjük mellőzni, összetételük és a szállítás miatt. A gyermekintézményben nem a közétkeztetőtől származó sütemények bevitele, közös fogyasztása élelmiszerbiztonsági szempontból még alkalmilag sem támogatható, annak ellenőrizetlensége, és követhetetlensége, valamint kockázatai miatt.

A bölcsődék Érdekképviseleti Fórumot működtetnek, melynek munkájában a szülők, a dolgozók és az Önkormányzat képviselői vesznek részt. A Fórum szükség szerint, de legalább évente egy alkalommal ülésezik. Az Érdekképviseleti Fórum dönt az elé terjesztett intézményi panaszokról, intézkedéseket kezdeményez az Önkormányzatnál, a Kormányhivatal Népegészségügyi Intézeténél, és más hatáskörrel rendelkező szervnél. Az Érdekképviseleti Fórumnak címzett panaszt az Intézményvezetőnél kell benyújtani. Az Intézményvezető haladéktalanul értesíti az Érdekképviseleti Fórum Elnökét a panasz benyújtásáról. Az Érdekképviseleti Fórum ülését az Elnök hívja össze. A panasztevőt kifejezett kérelmére az Érdekképviseleti Fórum ülésén meg kell hallgatni. A panasztevőt az Elnök értesíti az ülés időpontjáról azzal, hogy távolmaradása az ülés megtartását és a panasz kivizsgálását nem akadályozza. Az Érdekképviseleti Fórum üléséről jegyzőkönyvet kell vezetni. Az Érdekképviseleti Fórum Elnöke a panasz Intézményvezetőnél történt benyújtásától számított 15 napon belül értesíti a panasztevőt a panasz kivizsgálásának eredményéről.

A Házirendet a Veszprémi Bölcsődei és Egészségügyi Alapellátási Integrált Intézmény bölcsődéinek Érdekképviseleti Fóruma megtárgyalta, tartalmával egyetértett.

1. A választott bölcsőde aláhúzásával jelölje [↑](#footnote-ref-1)