**ELŐTERJESZTÉS**

**Veszprém Megyei Jogú Város Önkormányzata Közgyűlése**

**Közjóléti Bizottságának**

**2024. szeptember 16-i**

**ülésére**

**Tárgy**: Döntés az Eötvös Károly Könyvtár Szervezeti és Működési Szabályzata módosításának jóváhagyásáról

**Előterjesztő:** Dr. Baranyai Tamás igazgató

**Az előterjesztés előkészítésében részt vett:**

Kovács Judit csoportvezető

Bodor Barbara Renáta kulturális ügyintéző

A döntés meghozatala **egyszerű** többséget igényel.

**Az előterjesztés törvényességi felülvizsgálatát végezte:**

Madarászné dr. Ifju Bernadett

csoportvezető

**Tisztelt Bizottság!**

Veszprém Megyei Jogú Város Önkormányzata Közgyűlésének az Önkormányzat Szervezeti és Működési Szabályzatáról szóló 39/2014. (X.31.) önkormányzati rendelet 6. § 7. pontja alapján a Közjóléti Bizottság hatáskörébe tartozik az Önkormányzat által fenntartott közművelődési és közgyűjteményi intézmények Szervezeti és Működési Szabályzatának jóváhagyása.

A Szervezeti és Működési Szabályzat főbb módosításai:

* Az intézmény neve a 2024. május 6-án hatályba lépett Alapító okirat szerint Eötvös Károly Megyei Könyvtárról Eötvös Károly Könyvtárra változott. A változást valamennyi helyen átvezettük a szövegben.
* A városrészi könyvtárak elnevezésében a funkciójuknak megfelelően megjelenik a „Fiókkönyvtár” szó. A változást valamennyi helyen átvezettük a szövegben.
* A Veszprém Megyei Helyismereti Gyűjtemény neve Veszprém Vármegyei Helyismereti Gyűjteményre változik. A változást valamennyi helyen átvezettük a szövegben.
* Veszprém Megyei Jogú Város Önkormányzata Közgyűlésének a 2024. évi költségvetésről szóló 5/2024. (II. 29.) önkormányzati rendelete alapján az Eötvös Károly Könyvtár engedélyezett létszáma 1 fővel 53,5 főre nőtt.
* A fenntartó jogai és kötelezettségei, valamint az állami feladatok felsorolása a jogszabály szövegéhez lettek igazítva.

A módosításokkal egységes szerkezetbe foglalt Szervezeti és Működési Szabályzatot a határozati javaslat melléklete tartalmazza.

Kérem a Tisztelt Bizottságot, hogy az előterjesztést megvitatni és a határozati javaslatot elfogadni szíveskedjék.

**Veszprém,** 2024. szeptember 2.

**Dr. Baranyai Tamás**

**HATÁROZATI JAVASLAT**

**Veszprém Megyei Jogú Város Önkormányzata Közgyűlése**

**Közjóléti Bizottságának**

**…/2024. (…..) határozata**

**az Eötvös Károly Megyei Könyvtár Szervezeti és Működési Szabályzata módosításának jóváhagyásáról**

Veszprém Megyei Jogú Város Önkormányzata Közgyűlésének Közjóléti Bizottsága megtárgyalta a *„Döntés az Eötvös Károly Könyvtár Szervezeti és Működési Szabályzata módosításának jóváhagyásáról”* című előterjesztést, és az alábbi döntést hozta:

1. Veszprém Megyei Jogú Város Önkormányzata Közgyűlésének Közjóléti Bizottsága jóváhagyja az Eötvös Károly Könyvtár Szervezeti és Működési Szabályzata módosítását 2024. október 1-i hatállyal a határozat mellékletében szereplő tartalommal.
2. Veszprém Megyei Jogú Város Önkormányzata Közgyűlésének Közjóléti Bizottsága felkéri a Bizottság elnökét, hogy a döntésről a határozat megküldésével értesítse az Eötvös Károly Könyvtár igazgatóját.

**Határidő:** 2. pont: 2024. szeptember 20.

**Felelős:** Halmay Gábor, a Közjóléti Bizottság elnöke

**A végrehajtás előkészítéséért felelős köztisztviselő:**

Kovács Judit csoportvezető

**Veszprém,** 2024. szeptember 16.

**Halmay Gábor s.k.**

KjB elnök